ΑΠΟΦΑΣΕΙΣ
Αριθμ. Υ 6
Ανάθεση αρμοδιοτήτων στον Υφυπουργό στον
Πρωθυπουργό, Θεόδωρο Λιβάνιο.
Ο ΠΡΩΘΥΠΟΥΡΓΟΣ
Έχοντας υπόψη:
1. Τις διατάξεις:
α) Της παρ. 4 του άρθρου 13 και της παρ. 22 του άρθρου 119 του ν. 4622/2019 «Επιτελικό Κράτος: οργά-
νωση, λειτουργία και διαφάνεια της Κυβέρνησης, των
κυβερνητικών οργάνων και της κεντρικής δημόσιας
διοίκησης» (Α’ 133), σε συνδυασμό με το άρθρο 90 του
π.δ. 63/2005 «Κώδικας νομοθεσίας για την Κυβέρνηση
και τα κυβερνητικά όργανα» (Α’ 98),
β) του π.δ. 98/2020 «Οργανισμός της Προεδρίας της
Κυβέρνησης» (Α’ 236),
γ) του π.δ. 80/2019 «Διορισμός του Κυριάκου Μητσοτάκη του Κωνσταντίνου, Αρχηγού του Κόμματος της
"Νέας Δημοκρατίας" (Ν.Δ.) ως Πρωθυπουργού» (Α’ 118),
δ) του π.δ. 2/2021 «Διορισμός Υπουργών, Αναπληρωτών Υπουργών και Υφυπουργών» (Α’ 2),
ε) της υπό στοιχεία Υ3/8.1.2021 απόφασης του Πρωθυπουργού «Ανάθεση αρμοδιοτήτων στον Υπουργό
Επικρατείας, Γεώργιο Γεραπετρίτη» (Β’ 32),
στ) της υπό στοιχεία Υ129/25.10.2019 απόφασης του
Πρωθυπουργού «Ανάθεση αρμοδιοτήτων στον Υφυπουργό στον Πρωθυπουργό, Χρήστο - Γεώργιο Σκέρτσο»
(Β΄ 3946), και
ζ) της υπό στοιχεία Υ5/10.1.2021 απόφασης του Πρωθυπουργού «Ανάθεση αρμοδιοτήτων στον Υφυπουργό
στον Πρωθυπουργό, Θεόδωρο Λιβάνιο» (Β’ 35).
2. Το γεγονός ότι από τις διατάξεις της απόφασης
αυτής δεν προκαλείται δαπάνη σε βάρος του κρατικού
προϋπολογισμού, αποφασίζουμε:
Άρθρο 1
1. Στον Υφυπουργό στον Πρωθυπουργό, Θεόδωρο
Λιβάνιο του Γεωργίου, ανατίθεται:
α) Η άσκηση των αρμοδιοτήτων όλων των οργανικών
μονάδων της Γενικής Γραμματείας Επικοινωνίας και Ενημέρωσης του άρθρου 28 του ν. 4622/2019 (Α’ 133),
β) η εποπτεία και η ρύθμιση οργανωτικών θεμάτων
των κάτωθι νομικών προσώπων:
βα) Ελληνική Ραδιοφωνία - Τηλεόραση (ΕΡΤ Α.Ε.),
ββ) Αθηναϊκό - Μακεδονικό Πρακτορείο Ειδήσεων
(ΑΠΕ-ΜΠΕ Α.Ε.),
γ) ο διορισμός, η πρόσληψη, η απόσπαση, η μετάταξη
και η λύση της υπαλληλικής σχέσης του προσωπικού των
υπηρεσιών που υπάγονται στην Προεδρία της Κυβέρνησης ή των φορέων που εποπτεύονται από αυτή με την
επιφύλαξη της περ. (β) του άρθρου 1 της υπό στοιχεία
Υ129/25.10.2019 απόφασης του Πρωθυπουργού «Ανάθεση αρμοδιοτήτων στον Υφυπουργό στον Πρωθυπουρ-
γό, Χρήστο - Γεώργιο Σκέρτσο» (Β΄ 3946), και
δ) η εποπτεία και η ρύθμιση οργανωτικών θεμάτων
επιτροπών, οργανισμών και φορέων που υπάγονται στην
Προεδρία της Κυβέρνησης.
2. Στις αρμοδιότητες της παρ. 1 περιλαμβάνονται:
α) Οι κοινοβουλευτικές αρμοδιότητες, συμπεριλαμβανομένης και της νομοθετικής πρωτοβουλίας,
β) η πρόταση για την έκδοση ατομικών και κανονιστικών διαταγμάτων,
γ) η έκδοση πράξεων ατομικού και κανονιστικού χαρακτήρα,
δ) η πρόταση για την έκδοση διαταγμάτων και η έκδοση πράξεων από κοινού με άλλους Υπουργούς, Αναπλη-
ρωτές Υπουργούς, Υφυπουργούς και άλλα συναρμόδια
όργανα,
ε) η υποβολή ερωτημάτων προς το Νομικό Συμβούλιο
του Κράτους και η αποδοχή σχετικών γνωμοδοτήσεων
και πρακτικών,
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
14 Ιανουαρίου 2021
ΤΕΥΧΟΣ  ΔΕΥΤΕΡΟ
Αρ. Φύλλου 64
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 64/14.01.2021
στ) η εκπροσώπηση του Πρωθυπουργού στην Ευρωπαϊκή Ένωση και τους διεθνείς οργανισμούς,
ζ) ο διορισμός των διοικήσεων των προβλεπόμενων
στην περ. (β) της παρ. 1 νομικών προσώπων και
η) ο διορισμός, η πρόσληψη, η απόσπαση και η λύση
της υπαλληλικής σχέσης των μελών του Ιδιαίτερου Γραφείου του, όπως και κάθε θέμα που αφορά στην οργά-
νωση και λειτουργία του Ιδιαίτερου Γραφείου του.
3. Οι αρμοδιότητες της περ. (δ) της παρ. 1 μπορούν
να ασκούνται και από τον Υπουργό Επικρατείας με αρμοδιότητα για τον προγραμματισμό, την οργάνωση, την
παρακολούθηση και τον συντονισμό του κυβερνητικού
έργου χωρίς να θίγονται οι λοιπές διατάξεις της υπό
στοιχεία Υ3/8.1.2021 απόφασης του Πρωθυπουργού
«Ανάθεση αρμοδιοτήτων στον Υπουργό Επικρατείας,
Γεώργιο Γεραπετρίτη» (Β΄ 32).
Άρθρο 2
Η υπό στοιχεία Υ5/10.1.2021 απόφαση του Πρωθυπουργού «Ανάθεση αρμοδιοτήτων στον Υφυπουργό στον
Πρωθυπουργό, Θεόδωρο Λιβάνιο» (Β’ 35) καταργείται.
Η ισχύς της παρούσας απόφασης αρχίζει από τη δημοσίευσή της στην Εφημερίδα της Κυβερνήσεως.
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 14 Ιανουαρίου 2021
Ο Πρωθυπουργός
ΚΥΡΙΑΚΟΣ ΜΗΤΣΟΤΑΚΗΣ

[Source: 20210200064.pdf | Tokens: 3815]